மனிதாபிமானம் என்பது இதில் கிடையாது. இவருடைய மனைவி ஏற்கனவே நோய் வாய்ப்பட்டவர். தன்னுடைய கணவருடைய வருகையை எதிர்பார்த்துக் கொண்டிருக்கின்றார். இவருடைய இரண்டாவது பிள்ளை இவர் சிறைக்கு போகும் போது 10 மாதங்கள் என்று நினைக்கிறேன். மகனுக்கு 3 வயது, திருமணம் செய்கின்ற போது 26 வயது. தன்னுடைய கணவர் வருவார் என்று இளம்பெண்ணான அவர் மனைவி எதிர்பார்த்து கொண்டிருந்திருக்கிறார். தீர்ப்பு கொடுத்த பின்னர் தான் இவர் அதிகமாக நோய்வாய்ப்படுகின்றார். மீண்டும் வரமாட்டார் என்பது தெரியும். மீண்டும் நான் என்னுடைய கணவரை சந்திக்கமாட்டேன். என்னுடைய பிள்ளைகளுக்கு தகப்பன் கிடையாது. இந்த நிலையில் அவர் இறக்கின்றார். எனவே இது இயற்கை மரணமா? அல்லது கொலையா? அரசியல் கைதிகளை விடுதலை செய்கின்ற தேசிய அமைப்பாக நாங்கள் கூறுகின்றோம்: இது சட்டமா அதிபர் திணைக்களமும் பயங்கரவாத தடைச்சட்டமும் இணைந்து நடத்திய ஒரு கொலை!